Second Life

Second Life ye un mundo virtual en linia, desarrollau y propiedat d'a empresa Linden Lab con seu en San Francisco y lanzau o 23 de chunio de 2003. Tenió un rapido creiximiento entre cualques anyos y en 2013 teneba aproximadament un millón d'usuarios habituals; manimenos en zaguerías de 2017 o recuento d'usuarios activos heba disminuiu a entre 800.000 y 900.000.

En muitos sentius, Second Life ye semellant a os videochuegos de rol en linia multijugador masivo; manimenos, Linden Lab enfatiza que a suya creyación no ye un chuego: "No i hai un conflicto fabricau, no i hai un obchectivo establiu". Se puede accedir a lo mundo virtual librement a traviés d'o propio software client de Linden Lab u por meyo de visors alternativos de tercers. Os usuarios de Second Life, tamién clamaus "residents", creyan representacions virtuals d'él mesmos, clamaus "avatars", y pueden interactuar con puestos, obchectos y atros avatars. Pueden explorar o mundo (conoixiu como que o ret), conoixer a atros residents, socializar, participar en actividaz individuals y grupals, construir, creyar, mercar y intercambiar propiedaz y servicios virtuals entre él. A plataforma presenta prencipalment conteniu chenerau por l'usuario basau en 3D. Second Life tamién tien a suya propia moneda virtual, o Linden Dollar, que se puede cambiar con a moneda d'o mundo real. Second Life turns 10: what it did wrong, and why it may have its own second life en Gigaom.com Second Life ye destinau a personas de 16 anyos u mas, a excepción d'os usuarios de 13 a 15 anyos, que son restrinchius a la rechión Second Life d'una institución patrocinadora (por eixemplo, una escuela).

 Referencias 

Categoría:Videochuegos de simulación